তৃণমূলের ট্রেড ইউনিয়নের বিরুদ্ধে কড়া বার্তা মুখ্যমন্ত্রীর

কলকাতা: বাম আমলে রাজ্যের একের পর এক শিল্প বন্ধ হওয়ার অভিযোগ উঠেছে। প্রধানত, বন্ধ হয়েছে রাজ্যের বেশ কিছু কল কারখানা! আর এর প্রধান কারণ হিসাবে উঠে আসে সিপিএমের শ্রমিক সংগঠন সিটুর নাম।

আর সেই সময় থেকেই ক্ষমতার তালিকায় উঠে আসে শ্রমিক সংগঠন তৃণমূলের ট্রেড ইউনিয়ন আইএনটিটিইউসির নাম।

আরও পড়ুন: ভোটের আগে স্বস্তি বিহারের মুখ্যমন্ত্রীর, কী বলল দিল্লি হাইকোর্ট?

আর আজ অর্থাৎ সোমবার নবান্নের দলীয় বৈঠক থেকে শ্রমিক সংগঠনের উদ্দেশে কড়া বার্তা দিলেন মুখ্যমন্ত্রী মমতা বন্দ্যোপাধ্যায়। তিনি সাফ জানিয়ে দেন, “ট্রেড ইউনিয়ন গুলোকে বলবো অযথা বাড়াবাড়ি করবেন না। দরকারি কিছু বিষয় হলে সরাসরি কথা বলে বিষয়টা মেটানোর চেষ্টা করতে হবে”। পাশাপাশি, মুখ্যমন্ত্রী আরও বলেন, “মানুষ যদি ভালোবেসে কোনও পার্টিকে কিছু দিতে চায় দিতেই পারে”।

আর মুখ্যমন্ত্রীর এই মন্তব্যের পরেই, তিনি আকারে ইঙ্গিতে বুঝিয়ে দেন তৃণমূলের শ্রমিক সংগঠনের বেশ কয়েক জন নেতাকে সরিয়েও দিতে পারেন। শ্রম মন্ত্রী মলয় ঘটকের উদ্দেশে মমতা বলেন,“দুর্গাপুরের আইএনটিটিইউসির সভাপতি চেঞ্জ করতে বলেছি। হলদিয়াতেও আইএনটিটিইউসি চেঞ্জ করতে হবে। আরও কয়েকটা জায়গায় চেঞ্জ করব। যেখানে যেখানে দরকার আছে”। পরবর্তী ক্ষেত্রে কী হয় এখন সেদিকেই সকলের নজর।

দেখুন অন্য খবর